CELEX: 62011CA0199
Language: sk
Date: 2012-11-06 00:00:00
Title: Vec C-199/11: Rozsudok Súdneho dvora (veľká komora) zo 6. novembra 2012 (návrh na začatie prejudiciálneho konania, ktorý podal Rechtbank van koophandel Brussel — Belgicko) — Europese Gemeenschap/Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV, ThyssenKrupp Ascenseurs Luxembourg Sàrl (Zastupovanie Európskej únie pred vnútroštátnymi súdmi — Články 282 ES a 335 ZFEÚ — Návrh na náhradu škody z dôvodu ujmy spôsobenej Únii kartelovou dohodou — Článok 47 Charty základných práv Európskej únie — Právo na spravodlivý proces — Právo na prístup k spravodlivosti — Rovnosť zbraní — Článok 16 nariadenia č. 1/2003)

12.1.2013   
            
            
               SK
            
            
               Úradný vestník Európskej únie
            
            
               C 9/14
            
         Rozsudok Súdneho dvora (veľká komora) zo 6. novembra 2012 (návrh na začatie prejudiciálneho konania, ktorý podal Rechtbank van koophandel Brussel — Belgicko) — Europese Gemeenschap/Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV, ThyssenKrupp Ascenseurs Luxembourg Sàrl
   (Vec C-199/11) (1)
   
   (Zastupovanie Európskej únie pred vnútroštátnymi súdmi - Články 282 ES a 335 ZFEÚ - Návrh na náhradu škody z dôvodu ujmy spôsobenej Únii kartelovou dohodou - Článok 47 Charty základných práv Európskej únie - Právo na spravodlivý proces - Právo na prístup k spravodlivosti - Rovnosť zbraní - Článok 16 nariadenia č. 1/2003)
   2013/C 9/20
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van koophandel Brussel
   
      Účastníci konania pred vnútroštátnym súdom
   
   
      Žalobkyňa: Europese Gemeenschap
   
      Žalované: Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV, ThyssenKrupp Ascenseurs Luxembourg Sàrl
   
      Predmet veci
   
   Návrh na začatie prejudiciálneho konania — Rechtbank van koophandel Brussel — Výklad článku 282 ES (teraz článok 335 ZFEÚ) — Zastupovanie Európskej únie pred vnútroštátnymi súdmi — Návrh na náhradu škody — Pravidlá uplatniteľné na podanie takéhoto návrhu inštitúciami
   
      Výrok rozsudku
   
   
               1.
            
            
               Právo Únie sa má vykladať v tom zmysle, že za takých okolností, akými sú okolnosti, o ktoré ide v konaní vo veci samej, nebráni tomu, aby Európska komisia zastupovala Európsku úniu pred vnútroštátnymi súdmi, ktoré rozhodujú o občianskoprávnej žalobe o náhradu škody spôsobenej Únii v dôsledku kartelovej dohody alebo postupu, ktoré sú zakázané článkami 81 ES a 101 ZFEÚ a ktoré by mohli ovplyvniť niektoré verejné zákazky zadané rôznymi inštitúciami alebo orgánmi Únie, a to bez toho, aby disponovala na tento účel splnomocnením zo strany týchto inštitúcií alebo orgánov.
            
         
               2.
            
            
               Článok 47 Charty základných práv Európskej únie nebráni tomu, aby Európska komisia podala na vnútroštátny súd v mene Európskej únie žalobu o náhradu škody spôsobenej Únii v dôsledku kartelovej dohody alebo postupu, ktorých rozpor s článkom 81 ES alebo článkom 101 ZFEÚ bol konštatovaný v rozhodnutí tejto inštitúcie.
            
         
      (1)  Ú. v. EÚ C 219, 23.7.2011.